nibzard/narodne-novine-full-text-markdown huggingface dataset:
### NN 63/2025 (2.4.2025.), Kolektivni ugovor o izmjenama i dopunama Kolektivnog ugovora za djelatnost trgovine (od 25. rujna 2024. godine) – prve izmjene i dopune

KOLEKTIVNI UGOVORI

819

SINDIKAT TRGOVINE HRVATSKE, Zagreb, Trg kralja Petra Krešimira IV. broj 2, zastupan po predsjednici Zlatici Štulić

i

HRVATSKA UDRUGA POSLODAVACA – UDRUGA TRGOVINE, Zagreb, Radnička cesta 37a, zastupana po dopredsjedniku Mirku Budimiru

sklopili su u Zagrebu 17. ožujka 2025.

KOLEKTIVNI UGOVOR

O IZMJENAMA I DOPUNAMA KOLEKTIVNOG UGOVORA ZA DJELATNOST TRGOVINE
 (od 25. rujna 2024. godine) – prve izmjene i dopune

Članak 1.

Kolektivni ugovor za djelatnost trgovine sklopljen je 25. rujna 2024. godine.

Članak 2.

U članku 27. stavku 1. Kolektivnog ugovora za djelatnost trgovine mijenja se tablica koja sada glasi:

|  |  |  |
| --- | --- | --- |
| PLATNI RAZREDI U KOLEKTIVNOM UGOVORU ZA  DJELATNOST TRGOVINE 2025. | | |
| Grupa  složenosti | Složenost poslova | Najniža bruto plaća bez dodataka u EUR |
| I. | Jednostavan rutinski rad i manje složeni poslovi i zadaci | 970,00 eura |
| II. | Srednje složeni poslovi i zadaci uz potrebne konzultacije | 990,00 eura |
| III. | Srednje složeni poslovi i zadaci | 1.115,00 eura |
| IV. | Složeniji poslovi i zadaci koji zahtijevaju veću samostalnost i kreativnost | 1.260,00 eura |

U čl. 27. st. 2. tablica se mijenja i glasi:

|  |  |  |
| --- | --- | --- |
| PLATNI RAZREDI ZA MIKRO POSLODAVCE U  KOLEKTIVNOM UGOVORU ZA DJELATNOST TRGOVINE 2025. | | |
| Grupa složenosti | Složenost poslova | Najniža bruto plaća bez dodataka u EUR |
| I. | Jednostavan rutinski rad i manje složeni poslovi i zadaci | 970,00 eura |
| II. | Srednje složeni poslovi i zadaci | 1.115,00 eura |

Članak 3.

Smatra se da je Kolektivni ugovor o izmjenama i dopunama Kolektivnog ugovora za djelatnost trgovine sklopljen kada ga potpišu ovlašteni predstavnici potpisnika, a stupa na snagu i primjenjuje se od 1. travnja 2025.

Evidencija i javna objava prvih izmjena Kolektivnog ugovora za djelatnost trgovine provest će se na način propisan pravilnikom ministra nadležnog za rad.

Članak 4.

Pročišćeni tekst Kolektivnog ugovora za djelatnost trgovine utvrdit će se u roku od 8 dana od potpisivanja ovih izmjena Kolektivnog ugovora.

Pročišćeni tekst Kolektivnog ugovora za djelatnost trgovine javno će se objaviti na način propisan Pravilnikom ministra nadležnog za rad.

Evidencijski broj: 118/24-1

Zagreb, 17. ožujka 2025.

|  |  |
| --- | --- |
| ZA HRVATSKU UDRUGU POSLODAVACA – UDRUGA TRGOVINE | ZA SINDIKAT TRGOVINE  HRVATSKE |
| Dopredsjednik  Mirko Budimir, v. r. | Predsjednica  Zlatica Štulić dipl. iur., v. r. |
### NN 64/2025 (4.4.2025.), Odluka o razrješenju i izboru člana Odbora za unutarnju politiku i nacionalnu sigurnost Hrvatskoga sabora

Hrvatski sabor

822

Na temelju članka 81. Ustava Republike Hrvatske i članaka 46. i 70. Poslovnika Hrvatskoga sabora, Hrvatski sabor na sjednici 28. ožujka 2025. donio je

ODLUKU

O RAZRJEŠENJU I IZBORU ČLANA ODBORA ZA UNUTARNJU POLITIKU I NACIONALNU SIGURNOST HRVATSKOGA SABORA

I.

Razrješuje se član Odbora za unutarnju politiku i nacionalnu sigurnost Hrvatskoga sabora dr. sc. JOSIP JURČEVIĆ.

II.

Za člana Odbora za unutarnju politiku i nacionalnu sigurnost Hrvatskoga sabora bira se dr. sc. IGOR PETERNEL.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/25-03/9

Zagreb, 28. ožujka 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 64/2025 (4.4.2025.), Odluka o razrješenju i izboru člana Odbora za obranu Hrvatskoga sabora

HRVATSKI SABOR

823

Na temelju članka 81. Ustava Republike Hrvatske i članaka 46. i 72. Poslovnika Hrvatskoga sabora, Hrvatski sabor na sjednici 28. ožujka 2025. donio je

ODLUKU

O RAZRJEŠENJU I IZBORU ČLANA ODBORA ZA OBRANU HRVATSKOGA SABORA

I.

Razrješuje se član Odbora za obranu Hrvatskoga sabora dr. sc. JOSIP JURČEVIĆ.

II.

Za člana Odbora za obranu Hrvatskoga sabora bira se DAMIR BILOGLAV.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/25-03/10

Zagreb, 28. ožujka 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 64/2025 (4.4.2025.), Odluka o imenovanju predsjednice i članova Odbora za nagradu »Ivan Filipović«

HRVATSKI SABOR

824

Na temelju članka 81. Ustava Republike Hrvatske i članka 7. stavka 3. Zakona o Nagradi »Ivan Filipović« (»Narodne novine«, br. 123/23.) Hrvatski sabor na sjednici 28. ožujka 2025. donio je

ODLUKU

O IMENOVANJU PREDSJEDNICE I ČLANOVA ODBORA ZA NAGRADU »IVAN FILIPOVIĆ«

I.

Za predsjednicu Odbora za Nagradu »Ivan Filipović« imenuje se dr. sc. VESNA BEDEKOVIĆ, predsjednica Odbora za obrazovanje, znanost i kulturu Hrvatskoga sabora.

II.

Za članove Odbora za Nagradu »Ivan Filipović« imenuju se:

prof. dr. sc. BLAŽENKA FILIPAN-ŽIGNIĆ

prof. dr. sc. MARIJA SABLIĆ

ANTONIJA MIROSAVLJEVIĆ, prof.

SUZANA HITREC

MOMIR KARIN, prof.

MILE ŽIVČIĆ, prof.

VINKO FILIPOVIĆ

mr. sc. LJILJANA KLINGER.

III.

Predsjednici i članovima Odbora »Nagrade Ivan Filipović« imenovanim Odlukom o imenovanju predsjednice i članova Odbora »Nagrade Ivan Filipović« (»Narodne novine«, br. 140/22.) mandat je prestao istekom zakonskog roka od dvije godine 29. studenoga 2024.

IV.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/25-06/5

Zagreb, 28. ožujka 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 64/2025 (4.4.2025.), Odluka o izboru pet članova Programskog vijeća Hrvatske radiotelevizije

HRVATSKI SABOR

825

Na temelju članka 81. Ustava Republike Hrvatske i članka 25. Zakona o Hrvatskoj radioteleviziji (»Narodne novine«, br. 137/10., 76/12., 78/16., 46/17., 73/17., 94/18. 114/22., 20/23. i 18/24.) Hrvatski sabor na sjednici 28. ožujka 2025. donio je

ODLUKU

O IZBORU PET ČLANOVA PROGRAMSKOG VIJEĆA HRVATSKE RADIOTELEVIZIJE

Za članove Programskog vijeća Hrvatske radiotelevizije biraju se:

– dr. sc. EDIB AHMETAŠEVIĆ, doc. art.

– DAMIR BUČEVIĆ

– doc. dr. sc. OZANA RAMLJAK

– SANJA SARNAVKA

– VITOMIR ŠIMIĆ.

Klasa: 021-04/25-07/7

Zagreb, 28. ožujka 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 64/2025 (4.4.2025.), Zaključak u svrhu pomoći građanima u opskrbi ogrjevnim drvom

VLADA REPUBLIKE HRVATSKE

835

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 3. travnja 2025. donijela

ZAKLJUČAK

1. U svrhu pomoći građanima u opskrbi ogrjevnim drvom društvo Hrvatske šume d.o.o. će doprinijeti na način da za krajnje kupce iz kategorije kućanstvo odobri dodatni popust od 15 %, za razdoblje do 1. travnja 2026.

2. Korisnici zajamčene minimalne naknade koji se griju na ogrjevno drvo imaju prioritet u opskrbi.

3. Zadužuje se Ministarstvo rada, mirovinskoga sustava, obitelji i socijalne politike da dostavi društvu Hrvatske šume d.o.o. podatke o korisnicima prava iz sustava socijalne skrbi, u roku od 15 dana od dana donošenja ovoga Zaključka.

4. Zadužuje se Ministarstvo poljoprivrede, šumarstva i ribarstva za praćenje provedbe mjere pomoći iz ovoga Zaključka.

5. Ovaj Zaključak objavit će se u »Narodnim novinama«.

Klasa: 022-03/25-07/111

Urbroj: 50301-27/20-25-2

Zagreb, 3. travnja 2025.

Predsjednik
 mr. sc. Andrej Plenković, v. r.
### NN 64/2025 (4.4.2025.), Odluka o utvrđivanju interesa Republike Hrvatske za izgradnju školske sportske dvorane uz postojeću zgradu Osnovne škole don Mihovila Pavlinovića u Podgori

VLADA REPUBLIKE HRVATSKE

834

Na temelju članka 13. stavka 1., a u vezi s člankom 2. stavcima 1. i 2. Zakona o izvlaštenju i određivanju naknade (»Narodne novine«, br. 74/14., 69/17. i 98/19.), Vlada Republike Hrvatske je na sjednici održanoj 3. travnja 2025. donijela

ODLUKU

O UTVRĐIVANJU INTERESA REPUBLIKE HRVATSKE ZA IZGRADNJU ŠKOLSKE SPORTSKE DVORANE UZ POSTOJEĆU ZGRADU OSNOVNE ŠKOLE DON MIHOVILA PAVLINOVIĆA
 U PODGORI

I.

Izgradnja školske sportske dvorane uz postojeću zgradu Osnovne škole don Mihovila Pavlinovića u Podgori na novoformiranoj katastarskoj čestici označenoj kao k.č.br. 5684/1, površine 9304 m², k.o. Podgora, a koja se sastoji od:

– k.č.br. 5684/1, Prilaz Vida Mihotića, dvorište, škola, Podgora, Prilaz Vida Mihotića 1, pomoćna zgrada, ukupne površine 6171 m², upisane u zk.ul.br. 4287, k.o. Podgora

– k.č.br. 5686/1, voćnjak jaričina, površine 763 m², upisane u zk.ul.br. 4077, k.o. Podgora

– k.č.br. 5686/2, voćnjak u borak, površine 944 m², upisane u zk.ul.br. 1754, k.o. Podgora

– k.č.br. 5686/3, jaričina, maslinik, površine 775 m², upisane u zk.ul.br. 3842, k.o. Podgora

– k.č.br. 5687/1, voćnjak u borak, površine 259 m², upisane u zk.ul.br. 985, k.o. Podgora i

– dijela k.č.br. 11225, Podgora, cesta magistralna, upisane u PL br. 958, k.o. Podgora, u interesu je Republike Hrvatske.

II.

Interes Republike Hrvatske iz točke I. ove Odluke utvrđen je na temelju pravomoćne Lokacijske dozvole Splitsko-dalmatinske županije, Upravnog odjela za graditeljstvo i prostorno uređenje, Ispostava Makarska, klasa: UP/I-350-05/22-01/000005, urbroj: 2181/1-11-00-03/11-23-0018, od 15. svibnja 2023., Zaključka Općinskog vijeća Općine Podgora, klasa: 622-01/24-1/1, urbroj: 2181-38-02/01-24-1, od 29. srpnja 2024. i Zaključka Županijske skupštine Splitsko-dalmatinske županije o davanju mišljenja na projekt izgradnje školske sportske dvorane u Podgori i podnošenje prijedloga za utvrđivanje interesa Republike Hrvatske, klasa: 024-01/24-0002/0233, urbroj: 2181/1-01-24-0001, od 4. studenoga 2024.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/25-04/118

Urbroj: 50301-04/32-25-2

Zagreb, 3. travnja 2025.

Predsjednik
 mr. sc. Andrej Plenković, v. r.
### NN 65/2025 (7.4.2025.), Pravilnik o izmjenama i dopuni Pravilnika o izobrazbi za sigurno rukovanje i pravilnu primjenu pesticida

MINISTARSTVO POLJOPRIVREDE, ŠUMARSTVA I RIBARSTVA

851

Na temelju članka 10. stavka 7., članka 11. stavka 4., članka 14. stavka 6., članka 16. stavka 2., članka 21. stavka 4., članka 30. stavka 4., članka 84. stavka 10. Zakona o održivoj uporabi pesticida (»Narodne novine«, broj 46/22.) te članka 38. stavka 3. Zakona o sustavu državne upr ave (»Narodne novine«, br. 66/19. i 155/23.), ministar poljoprivrede, šumarstva i ribarstva uz prethodnu suglasnost ministra vanjskih i europskih poslova donosi

PRAVILNIK

O IZMJENAMA I DOPUNI PRAVILNIKA O IZOBRAZBI ZA SIGURNO RUKOVANJE I PRAVILNU PRIMJENU PESTICIDA

Članak 1.

U članku 1. stavak 1. Pravilnika o izobrazbi za sigurno rukovanje i pravilnu primjenu pesticida (»Narodne novine«, broj 80/23.) mijenja se i glasi:

»(1) Ovim se Pravilnikom propisuju područja osnovne i dopunske izobrazbe, trajanje izobrazbe, obnavljanje znanja dopunskom izobrazbom, sadržaj priručnika i programa za izobrazbu, način i tijek provođenja izobrazbe i polaganja ispita, načini najave izobrazbe, način izvođenja nastave u virtualnoj učionici, izgled i sadržaj potvrde o završenoj izobrazbi, prijave polaznika izobrazbe, upis u Fitosanitarni informacijski sustav (u daljnjem tekstu: FIS), ocjenjivanje predavača i provedene izobrazbe, vođenje evidencija o provedenoj izobrazbi i polaznicima izobrazbe te uporaba elektroničkih vjerodajnica (u daljnjem tekstu: vjerodajnice) odgovarajućih razina za pristup FIS-u.«.

Članak 2.

U članku 2. riječi: »preuzimaju se Prilozi I. i III.« zamjenjuju se riječima: » preuzima se Prilog I.«

Članak 3.

U članku 16. stavku 3. riječi: »navedenima u Prilogu III. ovoga Pravilnika« zamjenjuju se riječima: »u skladu s propisom koji uređuje integriranu zaštitu bilja«.

Članak 4.

U članku 23. iza stavka 2. dodaje se novi stavak 3. koji glasi:

»(3) Ako se provoditelju izobrazbe i/ili ovlaštenom predavaču poništi ili ukine ovlaštenje, u FIS-u se stavlja u status »neaktivan««.

Dosadašnji stavci 3., 4. i 5. postaju stavci 4., 5. i 6.

Članak 5.

Prilog III. briše se.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/24-01/72
 Urbroj: 525-06/252-25-4
 Zagreb, 31. ožujka 2025.

Potpredsjednik Vlade
 i ministar
 David Vlajčić, v. r.
### NN 65/2025 (7.4.2025.), Odluka o dodjeli odlikovanja Reda kneza Branimira s ogrlicom Njegovoj Ekscelenciji Juanu Gonzalez-Barbi Peri

PREDSJEDNIK REPUBLIKE HRVATSKE

842

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI ODLIKOVANJA

Redom kneza Branimira s ogrlicom, za izniman doprinos razvijanju dobrih i prijateljskih odnosa između Republike Hrvatske i Kraljevine Španjolske, odlikuje se

Njegova Ekscelencija JUAN GONZÁLEZ-BARBA PERA.

Klasa: 060-03/25-07/02
 Urbroj: 71-05-01/4-25-01
 Zagreb, 24. ožujka 2025.

Predsjednik
 Republike Hrvatske
 Zoran Milanović, v. r.
### NN 65/2025 (7.4.2025.), Odluka o dodjeli odlikovanja Reda hrvatskog pletera izv. prof. dr. sc. Marti (Zlatko) Šavor Novak

PREDSJEDNIK REPUBLIKE HRVATSKE

845

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI ODLIKOVANJA

Redom hrvatskog pletera, za definiranje i uspostavu metodologije za pregled građevina nakon potresa u 2020. godini, kao i stvaranje metodologije za procjenu rizika od potresa u Hrvatskoj u budućem razdoblju te organizaciju Hrvatske konferencije o potresnom inženjerstvu, odlikuje se

izv. prof. dr. sc. MARTA (Zlatko) ŠAVOR NOVAK.

Klasa: 060-03/25-17/04
 Urbroj: 71-05-01/4-25-02
 Zagreb, 27. ožujka 2025.

Predsjednik
 Republike Hrvatske
 Zoran Milanović, v. r.
### NN 65/2025 (7.4.2025.), Odluka o dodjeli odlikovanja Reda hrvatskog pletera izv. prof. dr. sc. Mariju (Nedjeljko) Urošu

PREDSJEDNIK REPUBLIKE HRVATSKE

843

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI ODLIKOVANJA

Redom hrvatskog pletera, za pregled i kontrolu najsloženijih građevina u Republici Hrvatskoj nakon potresa u 2020. godini, kao i za organizaciju edukacija inženjera za preglede oštećenja i uporabljivosti građevina nakon potresa te vođenje procesa stvaranja dvaju ključnih priručnika i monografije u procesima obnove, odlikuje se

izv. prof. dr. sc. MARIO (Nedjeljko) UROŠ.

Klasa: 060-03/25-17/02
 Urbroj: 71-05-01/4-25-02
 Zagreb, 27. ožujka 2025.

Predsjednik
 Republike Hrvatske
 Zoran Milanović, v. r.
### NN 65/2025 (7.4.2025.), Odluka o dodjeli odlikovanja Reda hrvatskog pletera prof. dr. sc. Josipu (Davor) Ataliću

PREDSJEDNIK REPUBLIKE HRVATSKE

844

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI ODLIKOVANJA

Redom hrvatskog pletera, za pokretanje pregleda oštećenja i uporabljivosti zgrada nakon potresa u 2020. godini, tijekom kojeg je koordinirao rad više od 1700 angažiranih stručnjaka, kao i organizaciju mjesečnih seminara/savjetovanja podrške inženjerima građevine tokom 2020. i 2021. godine, te organizaciju i vođenje Studije za saniranje posljedica potresa, odlikuje se

prof. dr. sc. JOSIP (Davor) ATALIĆ.

Klasa: 060-03/25-17/03
 Urbroj: 71-05-01/4-25-02
 Zagreb, 27. ožujka 2025.

Predsjednik
 Republike Hrvatske
 Zoran Milanović, v. r.
### NN 65/2025 (7.4.2025.), Odluka o dodjeli odlikovanja Povelja Republike Hrvatske Kolu Slavuj

PREDSJEDNIK REPUBLIKE HRVATSKE

846

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI PRIZNANJA

Povelja Republike Hrvatske, za osobiti doprinos očuvanju hrvatske kulturne baštine te iznimne zasluge na području promicanja gradišćanskohrvatske kulture, u više od 50 godina djelovanja, dodjeljuje se

KOLU SLAVUJ.

Klasa: 061-01/25-01/03
 Urbroj: 71-05-01/4-25-01
 Zagreb, 25. ožujka 2025.

Predsjednik
 Republike Hrvatske
 Zoran Milanović, v. r.
### NN 65/2025 (7.4.2025.), Odluka o izmjeni Odluke o imenovanju predsjednika i članova Vijeća za praćenje i unaprjeđenje sustava plaća u državnoj službi i javnim službama

VLADA REPUBLIKE HRVATSKE

848

Na temelju članka 31. stavka 3. Zakona o plaćama u državnoj službi i javnim službama (»Narodne novine«, broj 155/23.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 3. travnja 2025. donijela

ODLUKU

O IZMJENI ODLUKE O IMENOVANJU PREDSJEDNIKA I ČLANOVA VIJEĆA ZA PRAĆENJE I UNAPRJEĐENJE SUSTAVA PLAĆA U DRŽAVNOJ SLUŽBI I JAVNIM SLUŽBAMA

I.

U Odluci o imenovanju predsjednika i članova Vijeća za praćenje i unaprjeđenje sustava plaća u državnoj službi i javnim službama (»Narodne novine«, br. 19/24., 126/24. i 137/24.) u točki III. stavku 2. točka 3. mijenja se i glasi:

»3. Fadila Bahović, predstavnica Ministarstva pravosuđa, uprave i digitalne transformacije.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/143
 Urbroj: 50301-15/07-25-2
 Zagreb, 3. travnja 2025.

Predsjednik
 mr. sc. Andrej Plenković, v. r.
### NN 67/2025 (9.4.2025.), Odluka o imenovanju sutkinja Visokog upravnog suda Republike Hrvatske

Državno sudbeno vijeće

865

Na temelju članka 51. stavka 1. i stavka 8. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda RH br. U-I-5991/2012, 28/13, 82/15, 67/18, 126/19, 80/22, 16/23, 83/23 – Odluka Ustavnog suda RH broj Ustavnog suda RH br. U-I-2826/2023 i 155/23) – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Eveline Čolović Tomić, Antuna Dominka, Gorana Goluže, Mišela Jakšića, Marine Paulić, Ivone Rupić, Lidije Vidjak i prof. dr. sc. Maria Vinkovića, članova Vijeća, na 29. sjednici, održanoj 24. listopada 2024., donijelo je

ODLUKU

Za suce Visokog upravnog suda Republike Hrvatske imenuju se:

1. ŽELJKA ZRILIĆ JEŽEK i

2. KRISTINA SENJAK KRUNIĆ,

sutkinje Upravnog suda u Zagrebu.

Klasa: 711-33/24-01/02
 Urbroj: 453-01/02-24-9
 Zagreb, 24. listopada 2024.

Predsjednik
 Državnog sudbenog vijeća
 Darko Milković, v. r.
### NN 67/2025 (9.4.2025.), Odluka o imenovanju sutkinje Općinskog suda u Gospiću

DRŽAVNO SUDBENO VIJEĆE

866

Na temelju članka 56. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 16/23, 83/23 i 155/23 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, prof. dr. sc. Marka Baretića, Eveline Čolović Tomić, Gorana Goluže, Marine Paulić, Ivone Rupić, Lidije Vidjak, te prof. dr. sc. Maria Vinkovića, članova Vijeća, na 33. sjednici, održanoj 30. siječnja 2025., donijelo je

ODLUKU

Za sutkinju Općinskog suda u Gospiću imenuje se DIJANA TOMAŠEGOVIĆ NIKOLIĆ.

Klasa: 711-01/24-01/10
 Urbroj: 453-01/07-25-9
 Zagreb, 5. veljače 2025.

Predsjednik
 Državnog sudbenog vijeća
 Darko Milković, v. r.
### NN 67/2025 (9.4.2025.), Rješenje o razrješenju glavnog tajnika Ministarstva mora, prometa i infrastrukture

Vlada Republike Hrvatske

859

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 3. travnja 2025. donijela

RJEŠENJE

O RAZRJEŠENJU GLAVNOG TAJNIKA MINISTARSTVA MORA, PROMETA
 I INFRASTRUKTURE

Razrješuje se DRAŽEN IVANUŠEC položaja glavnog tajnika Ministarstva mora, prometa i infrastrukture, s danom 14. travnja 2025., zbog isteka mandata.

Klasa: UP/I 080-02/25-02/60

Urbroj: 50301-15/28-25-2

Zagreb, 3. travnja 2025.

Predsjednik
 mr. sc. Andrej Plenković, v. r.
### NN 67/2025 (9.4.2025.), Rješenje o imenovanju glavnog tajnika Ministarstva mora, prometa i infrastrukture

VLADA REPUBLIKE HRVATSKE

860

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1., a u vezi s člankom 160. stavkom 3. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 3. travnja 2025. donijela

RJEŠENJE

O IMENOVANJU GLAVNOG TAJNIKA MINISTARSTVA MORA, PROMETA
 I INFRASTRUKTURE

Imenuje se DRAŽEN IVANUŠEC glavnim tajnikom Ministarstva mora, prometa i infrastrukture, s danom 15. travnja 2025., na razdoblje od četiri godine.

Klasa: UP/I 080-02/25-01/91

Urbroj: 50301-15/28-25-2

Zagreb, 3. travnja 2025.

Predsjednik
 mr. sc. Andrej Plenković, v. r.
### NN 67/2025 (9.4.2025.), Rješenje o razrješenju i imenovanju supredsjedatelja Zajedničkog povjerenstva za gospodarsku suradnju između Vlade Republike Hrvatske i Vlade Republike Kazahstana

VLADA REPUBLIKE HRVATSKE

861

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 4. stavka 1. Ugovora između Vlade Republike Hrvatske i Vlade Republike Kazahstana o gospodarskoj suradnji (»Narodne novine – Međunarodni ugovori«, broj 5/18.), Vlada Republike Hrvatske je na sjednici održanoj 3. travnja 2025. donijela

RJEŠENJE

O RAZRJEŠENJU I IMENOVANJU SUPREDSJEDATELJA ZAJEDNIČKOG POVJERENSTVA ZA GOSPODARSKU SURADNJU IZMEĐU VLADE REPUBLIKE HRVATSKE I VLADE REPUBLIKE KAZAHSTANA

1. Razrješuje se DAMIR HABIJAN dužnosti supredsjedatelja Zajedničkog povjerenstva za gospodarsku suradnju između Vlade Republike Hrvatske i Vlade Republike Kazahstana.

2. Imenuje se ANTE ŠUŠNJAR, ministar gospodarstva, supredsjedateljem Zajedničkog povjerenstva za gospodarsku suradnju između Vlade Republike Hrvatske i Vlade Republike Kazahstana.

Klasa: 080-02/25-03/49

Urbroj: 50301-15/07-25-2

Zagreb, 3. travnja 2025.

Predsjednik
 mr. sc. Andrej Plenković, v. r.
### NN 67/2025 (9.4.2025.), Rješenje o razrješenju ravnatelja Hrvatskog zavoda za norme

VLADA REPUBLIKE HRVATSKE

862

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 9. stavka 1. Uredbe o osnivanju Hrvatskog zavoda za norme (»Narodne novine«, br. 154/04., 44/05., 30/10., 34/12., 79/12. i 80/13.), Vlada Republike Hrvatske je na sjednici održanoj 3. travnja 2025. donijela

RJEŠENJE

O RAZRJEŠENJU RAVNATELJA HRVATSKOG ZAVODA ZA NORME

Razrješuje se IGOR BOŽIČEVIĆ dužnosti ravnatelja Hrvatskog zavoda za norme, s danom 1. travnja 2025., zbog isteka mandata.

Klasa: UP/I 080-02/25-02/61

Urbroj: 50301-15/07-25-2

Zagreb, 3. travnja 2025.

Predsjednik
 mr. sc. Andrej Plenković, v. r.
### NN 67/2025 (9.4.2025.), Rješenje o imenovanju vršitelja dužnosti ravnatelja Hrvatskog zavoda za norme

VLADA REPUBLIKE HRVATSKE

863

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 9. stavka 1. Uredbe o osnivanju Hrvatskog zavoda za norme (»Narodne novine«, br. 154/04., 44/05., 30/10., 34/12., 79/12. i 80/13.), a u vezi s člankom 38. stavkom 2. i člankom 43. stavkom 2. Zakona o ustanovama (»Narodne novine«, br. 76/93., 29/97. – ispravak, 47/99. – ispravak, 35/08., 127/19. i 151/22.), Vlada Republike Hrvatske je na sjednici održanoj 3. travnja 2025. donijela

RJEŠENJE

O IMENOVANJU VRŠITELJA DUŽNOSTI RAVNATELJA HRVATSKOG ZAVODA ZA NORME

Imenuje se IGOR BOŽIČEVIĆ vršiteljem dužnosti ravnatelja Hrvatskog zavoda za norme, s danom 2. travnja 2025., do imenovanja ravnatelja na temelju provedenog javnog natječaja, a najduže do godinu dana.

Klasa: UP/I 080-02/25-01/92

Urbroj: 50301-15/07-25-2

Zagreb, 3. travnja 2025.

Predsjednik
 mr. sc. Andrej Plenković, v. r.
### NN 67/2025 (9.4.2025.), Obavijest o podnesenom zahtjevu za zaštitu oznake izvornosti vina naziva »Buje - Buie«

Ministarstvo poljoprivrede, šumarstva i ribarstva

864

Ministarstvo poljoprivrede, šumarstva i ribarstva u skladu s člankom 33. stavkom 6. Zakona o vinu (»Narodne novine«, broj 32/19) objavljuje

OBAVIJEST

O PODNESENOM ZAHTJEVU ZA ZAŠTITU OZNAKE IZVORNOSTI VINA NAZIVA
 »BUJE – BUIE«

1. Ministarstvo poljoprivrede, šumarstva i ribarstva (u daljnjem tekstu: Ministarstvo) 5. ožujka 2024. godine zaprimilo je Zahtjev za zaštitu oznake izvornosti vina naziva »Buje – Buie« podnositelja zahtjeva Udruga vinara Bujštine »Bujska malvazija«, Ulica 1. svibnja 2, 52460 Buje.

2. Na mrežnim stranicama Ministarstva (www.mps.hr) objavljena je Specifikacija proizvoda »Buje – Buie«.

3. Svaka fizička ili pravna osoba koja ima pravni interes i sjedište ili prebivalište u Republici Hrvatskoj može podnijeti prigovor Ministarstvu na objavljenu Specifikaciju proizvoda iz članka 33. stavka 6. Zakona o vinu, uz dostavu cjelovite dokumentacije kojom se potvrđuje pravni interes, obrazlaže prigovor na propisanom obrascu i dokazuje njegova opravdanost.

4. Rok za podnošenje prigovora je 60 dana, a počinje teći danom objave ove Obavijesti u »Narodnim novinama«.

5. Ako Ministarstvo zaprimi prigovor u propisanom roku, provodi se postupak u skladu s člankom 34. stavcima 4., 5. i 6. Zakona o vinu.

6. Ako Ministarstvo ne zaprimi prigovor, na prijedlog Povjerenstva za zaštićene oznake vina i aromatizirane proizvode od vina, Ministarstvo donosi rješenje o prijelaznoj nacionalnoj zaštiti oznake izvornosti vina naziva »Buje -Buie«.

Klasa: UP/I-320-14/24-01/1
 Urbroj: 525-06/223-25-7
 Zagreb, 27. ožujka 2025.

Potpredsjednik Vlade
 i ministar
 David Vlajčić, v. r.
### NN 68/2025 (11.4.2025.), Pravilnik o izmjeni Pravilnika o porezu na dodanu vrijednost

Ministarstvo financija

872

Na temelju članka 140. stavka 1. Zakona o porezu na dodanu vrijednost (»Narodne novine«, br. 73/13., 99/13., 148/13., 153/13., 143/14., 115/16., 106/18., 121/19., 138/20., 39/22., 113/22., 33/23., 114/23., 35/24., 152/24. i 52/25.), ministar financija donosi

PRAVILNIK

O IZMJENI PRAVILNIKA O POREZU NA DODANU VRIJEDNOST

Članak 1.

U Pravilniku o porezu na dodanu vrijednost (»Narodne novine«, br. 79/13., 85/13., 160/13., 35/14., 157/14., 130/15., 1/17., 41/17., 128/17., 1/19., 1/20., 1/21., 73/21., 41/22., 133/22., 43/23., 1/24., 39/24. i 16/25.), u članku 47. stavku 2. točki g) riječi: »31. ožujka 2025.« zamjenjuju se riječima: »31. ožujka 2026.«.

U točki h) riječi: »31. ožujka 2025.« zamjenjuju se riječima: »31. ožujka 2026.«.

Članak 2.

Ovaj Pravilnik objavljuje se u »Narodnim novinama« i stupa na snagu prvoga dana od dana objave u »Narodnim novinama«.

Klasa: 011-01/25-02/6
 Urbroj: 513-07-21-01-25-1
 Zagreb, 31. ožujka 2025.

Potpredsjednik
 Vlade Republike Hrvatske
 i ministar financija
 dr. sc. Marko Primorac, v. r.
### NN 68/2025 (11.4.2025.), Odluka o prestanku važenja Odluke o osnivanju Ureda predsjednice Republike Hrvatske po prestanku obnašanja dužnosti

VLADA REPUBLIKE HRVATSKE

871

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 2. stavka 1. Uredbe o Uredu predsjednika Republike Hrvatske po prestanku obnašanja dužnosti (»Narodne novine«, broj 19/20.), Vlada Republike Hrvatske je na sjednici održanoj 10. travnja 2025. donijela

ODLUKU

O PRESTANKU VAŽENJA ODLUKE O OSNIVANJU UREDA PREDSJEDNICE REPUBLIKE HRVATSKE PO PRESTANKU OBNAŠANJA DUŽNOSTI

I.

Danom stupanja na snagu ove Odluke prestaje važiti Odluka o osnivanju Ureda predsjednice Republike Hrvatske po prestanku obnašanja dužnosti (»Narodne novine«, broj 20/20.).

II.

Danom stupanja na snagu ove Odluke Ured za opće poslove Hrvatskoga sabora i Vlade Republike Hrvatske preuzima svu poslovnu dokumentaciju Ureda predsjednice Republike Hrvatske po prestanku obnašanja dužnosti.

III.

Preostala neutrošena financijska sredstva prenose se sukladno članku 68. Zakona o proračunu (»Narodne novine«, broj 144/21.).

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/89

Urbroj: 50301-04/12-25-7

Zagreb, 10. travnja 2025.

Predsjednik
 mr. sc. Andrej Plenković, v. r.
### NN 68/2025 (11.4.2025.), Odluka o sudjelovanju Republike Hrvatske u selektivnom povećanju kapitala Međunarodne financijske korporacije

Vlada Republike Hrvatske

870

Na temelju članka 6. Zakona o prihvaćanju članstva Republike Hrvatske u Međunarodnom monetarnom fondu i drugim međunarodnim financijskim organizacijama na temelju sukcesije (»Narodne novine«, broj 89/92.) i članka II. Sporazuma o Međunarodnoj financijskoj korporaciji (»Narodne novine – Međunarodni ugovori«, broj 5/93.), Vlada Republike Hrvatske je na sjednici održanoj 10. travnja 2025. donijela

ODLUKU

O SUDJELOVANJU REPUBLIKE HRVATSKE U SELEKTIVNOM POVEĆANJU KAPITALA MEĐUNARODNE FINANCIJSKE KORPORACIJE

I.

Prihvaća se sudjelovanje Republike Hrvatske u selektivnom povećanju kapitala Međunarodne financijske korporacije (u daljnjem tekstu: IFC) na temelju IFC rezolucije usvojene 16. travnja 2020.: »Rezolucija br. 271 – Selektivno povećanje kapitala 2018. godine« i rezolucije usvojene 20. travnja 2023.: »Rezolucija br. 278 – 2018 IFC Selektivno povećanje kapitala – izmjena roka za upis i uplatu selektivnog povećanja kapitala«.

Selektivno povećanje kapitala IFC-a iznosi 0,92 milijarde USD.

II.

U sklopu selektivnog povećanja kapitala IFC-a Republika Hrvatska ima pravo upisati 2.868 dionica.

Ovime nastaje izravna financijska obveza u iznosu od 2.868.000,00 USD za upis kapitala.

III.

Rok za upis dionica u sklopu selektivnog povećanja kapitala IFC-a iz točke II. ove Odluke je pet godina od datuma usvajanja IFC rezolucije br. 271 iz točke I. ove Odluke.

Republika Hrvatska izvršit će upis dionica u sklopu selektivnog povećanja kapitala IFC-a u jednoj rati.

IV.

Sredstva potrebna za podmirenje obveze na temelju selektivnog povećanja kapitala IFC-a iz točke II. ove Odluke osiguravaju se u državnom proračunu Republike Hrvatske na poziciji Ministarstva financija.

V.

Zadužuje se Ministarstvo financija da, u ime i za račun Republike Hrvatske, izvrši navedene obveze iz točaka III. i IV. ove Odluke.

VI.

Ovlašćuje se potpredsjednik Vlade Republike Hrvatske i ministar financija i guverner za Republiku Hrvatsku u IFC-u da, u odgovarajućem obliku, dostavi IFC-u sve potrebne dokumente za sudjelovanje Republike Hrvatske u selektivnom povećanju kapitala IFC-a.

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/135

Urbroj: 50301-05/31-25-7

Zagreb, 10. travnja 2025.

Predsjednik
 mr. sc. Andrej Plenković, v. r.
### NN 69/2025 (14.4.2025.), Rješenje o razrješenju ministra regionalnoga razvoja i fondova Europske unije

VLADA REPUBLIKE HRVATSKE

886

Na temelju članka 7. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), donosim

RJEŠENJE

O RAZRJEŠENJU MINISTRA REGIONALNOGA RAZVOJA I FONDOVA EUROPSKE UNIJE

Razrješuje se ŠIME ERLIĆ dužnosti ministra regionalnoga razvoja i fondova Europske unije, s danom 12. travnja 2025., na osobni zahtjev.

Klasa: 080-02/25-02/07

Urbroj: 50301-15/28-25-2

Zagreb, 11. travnja 2025.

Predsjednik
 mr. sc. Andrej Plenković, v. r.
### NN 69/2025 (14.4.2025.), Obvezatne upute broj L IV o obrascima za pripremu i provedbu izbora

DRŽAVNO IZBORNO POVJERENSTVO REPUBLIKE HRVATSKE

889

Na osnovi članka 48. Zakona o lokalnim izborima (»Narodne novine«, broj 144/12, 121/16, 98/19, 42/20, 144/20 i 37/21), Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 14. travnja 2025. donijelo je

OBVEZATNE UPUTE BROJ L IV

OBRASCI ZA PRIPREMU I PROVEDBU IZBORA
 (OL-3 – OL-8)

1. Postupak pripreme i provedbe izbora članova predstavničkih tijela jedinica lokalne i područne (regionalne) samouprave, izbora općinskih načelnika, gradonačelnika, župana te njihovih zamjenika i izbora zamjenika općinskih načelnika, gradonačelnika i župana iz reda pripadnika nacionalnih manjina, odnosno iz reda pripadnika hrvatskoga naroda (dalje: lokalni izbori) te određivanje biračkih mjesta za provedbu lokalnih izbora, provodit će se isključivo na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nosit će oznaku OL.

3. Obrasci iz točke 1. ovih Obvezatnih uputa su:

– OL-3 – Izjava o prihvaćanju dužnosti člana proširenog sastava izbornog povjerenstva za provedbu lokalnih izbora

– OL-4 – Rješenje o imenovanju proširenog sastava općinskog/gradskog izbornog povjerenstva

– OL-5 – Rješenje o određivanju biračkih mjesta

– OL-6 – Izjava o prihvaćanju dužnosti predsjednika/potpredsjednika biračkog odbora za provedbu lokalnih izbora

– OL-7 – Izjava o prihvaćanju dužnosti člana biračkog odbora za provedbu lokalnih izbora i

– OL-8 – Rješenje o imenovanju biračkog odbora.

4. Oznake, nazivi i sadržaj obrazaca sastavni su dio ovih Obvezatnih uputa.

5. Obrasci za pripremu i provedbu izbora oznaka OL-3 do OL-8 objavit će se na mrežnoj stranici Državnog izbornog povjerenstva www.izbori.hr.

6. Obrasci za pripremu i provedbu izbora oznaka OL-3, OL-6 i OL-7 preuzimat će se sa mrežne stranice Državnog izbornog povjerenstva www.izbori.hr.

7. Ove Obvezatne upute objavit će se u »Narodnim novinama«, a stupaju na snagu 15. travnja 2025.

8. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Napomena: Izrazi u ovim Obvezatnim uputama koji imaju rodno značenje odnose se jednako na muški i ženski rod bez obzira u kojem su rodu navedeni.

Klasa: 012-03/25-01/5
 Urbroj: 507-03/07-25-7
 Zagreb, 14. travnja 2025.

Potpredsjednica
 Vesna Fabijančić-Križanić, v. r.

![](/files/_web/sluzbeni-dio/2025/133291/images/31286.jpg)

![](/files/_web/sluzbeni-dio/2025/133291/images/31279.jpg)

![](/files/_web/sluzbeni-dio/2025/133291/images/31269.jpg)

![](/files/_web/sluzbeni-dio/2025/133291/images/31258.jpg)

![](/files/_web/sluzbeni-dio/2025/133291/images/31250.jpg)

![](/files/_web/sluzbeni-dio/2025/133291/images/31242.jpg)

![](/files/_web/sluzbeni-dio/2025/133291/images/31231.jpg)
### NN 69/2025 (14.4.2025.), Odluka o raspisivanju izbora za članove predstavničkih tijela jedinica lokalne i područne (regionalne) samouprave

Vlada Republike Hrvatske

879

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12., 121/16., 98/19., 42/20., 144/20. i 37/21.), Vlada Republike Hrvatske je na sjednici održanoj 14. travnja 2025. donijela

ODLUKU

O RASPISIVANJU IZBORA ZA ČLANOVE PREDSTAVNIČKIH TIJELA JEDINICA LOKALNE I PODRUČNE (REGIONALNE) SAMOUPRAVE

I.

Raspisuju se izbori za članove predstavničkih tijela jedinica lokalne i područne (regionalne) samouprave.

II.

Za dan provedbe izbora određuje se nedjelja, 18. svibnja 2025.

III.

Danom stupanja na snagu ove Odluke prestaje mandat svih članova predstavničkih tijela jedinica lokalne i područne (regionalne) samouprave.

Danom stupanja na snagu ove Odluke prestaju obnašati dužnost povjerenici Vlade Republike Hrvatske imenovani za obavljanje poslova iz nadležnosti predstavničkog tijela u Općini Vir, Općini Garčin, Općini Muć, Općini Proložac, Općini Punat i Općini Šenkovec.

IV.

Ova Odluka objavit će se u »Narodnim novinama«, a stupa na snagu 15. travnja 2025.

Klasa: 022-03/25-04/163
 Urbroj: 50301-04/32-25-2
 Zagreb, 14. travnja 2025.

Predsjednik
 mr. sc. Andrej Plenković, v. r.
### NN 69/2025 (14.4.2025.), Odluka o raspisivanju izbora za općinske načelnike, gradonačelnike i župane te njihove zamjenike

VLADA REPUBLIKE HRVATSKE

880

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12., 121/16., 98/19., 42/20., 144/20. i 37/21.), a u vezi s člancima 40. i 41. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 37/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 14. travnja 2025. donijela

ODLUKU

O RASPISIVANJU IZBORA ZA OPĆINSKE NAČELNIKE, GRADONAČELNIKE I ŽUPANE TE NJIHOVE ZAMJENIKE

I.

Raspisuju se izbori za općinske načelnike, gradonačelnike i župane te njihove zamjenike.

II.

Dva zamjenika župana biraju se zajedno sa županom u županijama koje imaju više od 250.000 stanovnika.

Jedan zamjenik župana bira se zajedno sa županom u županijama koje imaju do 250.000 stanovnika.

Dva zamjenika gradonačelnika biraju se zajedno s gradonačelnikom u gradovima koji imaju više od 100.000 stanovnika.

Jedan zamjenik gradonačelnika, odnosno općinskog načelnika bira se zajedno s gradonačelnikom, odnosno općinskim načelnikom u gradovima i općinama koje imaju više od 10.000 do 100.000 stanovnika i gradu koji je sjedište županije.

Bez zamjenika biraju se gradonačelnik i općinski načelnik u gradovima i općinama koje imaju do 10.000 stanovnika.

III.

Za dan provedbe izbora određuje se nedjelja, 18. svibnja 2025.

IV.

Ova Odluka objavit će se u »Narodnim novinama«, a stupa na snagu 15. travnja 2025.

Klasa: 022-03/25-04/162
 Urbroj: 50301-04/32-25-2
 Zagreb, 14. travnja 2025.

Predsjednik
 mr. sc. Andrej Plenković, v. r.
### NN 69/2025 (14.4.2025.), Odluka o visini naknade predsjednicima, potpredsjednicima i članovima biračkih odbora za provedbu lokalnih izbora

VLADA REPUBLIKE HRVATSKE

885

Na temelju članka 46. stavka 3. Zakona o lokalnim izborima (»Narodne novine«, br. 144/12., 121/16., 98/19., 42/20., 144/20. i 37/21.), Vlada Republike Hrvatske je na sjednici održanoj 14. travnja 2025. donijela

ODLUKU

O VISINI NAKNADE PREDSJEDNICIMA, POTPREDSJEDNICIMA I ČLANOVIMA BIRAČKIH ODBORA ZA PROVEDBU LOKALNIH IZBORA

I.

Ovom Odlukom utvrđuje se visina naknade za rad predsjednicima, potpredsjednicima i članovima biračkih odbora za provedbu lokalnih izbora, i to izbora za članove predstavničkih tijela jedinica lokalne i područne (regionalne) samouprave, izbora za općinskog načelnika, gradonačelnika, župana i njihovog zamjenika te izbora za zamjenike općinskih načelnika, gradonačelnika i župana iz reda pripadnika nacionalnih manjina, odnosno iz reda pripadnika hrvatskog naroda.

II.

Predsjedniku i potpredsjedniku biračkih odbora za provedbu lokalnih izbora u jedinicama lokalne i područne (regionalne) samouprave, određuje se naknada u iznosu od 80,00 eura neto po osobi, koja će biti isplaćena posebno za svaki krug glasovanja.

III.

Članovima biračkih odbora za provedbu lokalnih izbora u jedinicama lokalne i područne (regionalne) samouprave, određuje se naknada u iznosu od 60,00 eura neto po osobi, koja će biti isplaćena posebno za svaki krug glasovanja.

IV.

Sredstva za pokriće troškova izbora, a time i troškova naknade za rad predsjednicima, potpredsjednicima i članovima biračkih odbora za provedbu izbora pojedine jedinice osiguravaju se u proračunu te jedinice.

Sredstvima za provedbu izbora raspolaže izborno povjerenstvo jedinice, koje je odgovorno za raspodjelu i trošenje sredstava te dodjelu odgovarajućih sredstava izbornim tijelima.

V.

Kada se istodobno održavaju izbori za tijela jedinica lokalne samouprave i tijela jedinica područne (regionalne) samouprave, svaka jedinica lokalne, odnosno područne (regionalne) samouprave snosi troškove naknade za svoje izborno povjerenstvo i svoja stručna tijela i osobe, a naknadu za biračke odbore i zajedničke materijalne troškove jedinice snose u jednakim dijelovima.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/159
 Urbroj: 50301-04/12-25-4
 Zagreb, 14. travnja 2025.

Predsjednik
 mr. sc. Andrej Plenković, v. r.
### NN 70/2025 (16.4.2025.), Indeks proizvođačkih cijena industrijskih proizvoda na domaćem tržištu u ožujku 2025.

DRŽAVNI ZAVOD ZA STATISTIKU

919

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U OŽUJKU 2025.

Indeks proizvođačkih cijena industrijskih proizvoda na domaćem tržištu u ožujku 2025. u odnosu na veljaču 2025. iznosi 99,7.

Klasa: 954-01/25-01/01
 Urbroj: 555-01-05-03-02-25-8
 Zagreb, 8. travnja 2025.

Glavna ravnateljica
 Lidija Brković, v. r.
### NN 70/2025 (16.4.2025.), Pravilnik o izmjenama i dopunama Pravilnika o provedbi intervencija u sektoru pčelarstva unutar strateškog plana zajedničke poljoprivredne politike Republike Hrvatske 2023. – 2027.

Ministarstvo poljoprivrede, šumarstva i ribarstva

916

Na temelju članka 46.b Zakona o poljoprivredi (»Narodne novine«, br. 118/18., 42/20., 127/20. – Odluka Ustavnog suda Republike Hrvatske, 52/21., 152/22. i 152/24.), ministar poljoprivrede, šumarstva i ribarstva donosi

PRAVILNIK

O IZMJENAMA I DOPUNAMA PRAVILNIKA O PROVEDBI INTERVENCIJA U SEKTORU PČELARSTVA UNUTAR STRATEŠKOG PLANA ZAJEDNIČKE POLJOPRIVREDNE POLITIKE REPUBLIKE HRVATSKE 2023. – 2027.

Članak 1.

U Pravilniku o provedbi intervencija u sektoru pčelarstva unutar Strateškog plana Zajedničke poljoprivredne politike Republike Hrvatske 2023. – 2027. (»Narodne novine«, broj 24/23, 46/24 i 90/24) u Prilogu I. Popis pomagala, pribora i opreme koja se koristi u pčelarskoj proizvodnji i uzgoju pčela za koju je moguće podnijeti zahtjev za isplatu u intervenciji nabava novih pomagala, pribora i opreme, podstavak 30. »pribor za otklapanje saća (vilica, nož, otklapač saća)« mijenja se i glasi: »pribor za otklapanje saća (vilica/otklapač, nož, ljestve za otklapanje, tacna za otklapanje)«.

U odjeljku Pomagala, pribor i oprema čija je nabava ograničena na najviše jedan komad po korisniku intervencije u okviru provedbe Strateškog plana, iza podstavka 9. dodaje se podstavak 10. koja glasi:

» – uređaj za otklapanje saća (ručni, automatski, poluautomatski) do 4.000,00 EUR prihvatljivog troška po korisniku«.

Članak 2.

U Prilogu II. Popis opreme koja se koristi u pčelarskoj proizvodnji i uzgoju pčela za koju je moguće podnijeti zahtjev za isplatu u intervenciji racionalizacija selećeg pčelarstva, u dijelu Oprema čija je nabava ograničena na najviše jedan komad po korisniku intervencije u okviru provedbe Strateškog plana, podstavak 12. » – priključno vozilo bez vlastitog pogona s natkrivenim ili otkrivenim prostorom do uključujući 3.500 kg sa ili bez potpornog kotača, izuzev poluprikolica, traktorskih i kiper prikolica\*« mijenja se i glasi:

» – priključno vozilo bez vlastitog pogona s natkrivenim ili otkrivenim prostorom do uključujući 3.500 kg sa ili bez potpornog kotača, izuzev poluprikolica i traktorskih prikolica\*«.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/24-01/10
 Urbroj: 525-13/892-25-16
 Zagreb, 2. travnja 2025.

Potpredsjednik Vlade
 i ministar
 David Vlajčić, v. r.
### NN 70/2025 (16.4.2025.), Indeks potrošačkih cijena u ožujku 2025.

Državni zavod za statistiku

918

Državni zavod za statistiku objavljuje

INDEKS

POTROŠAČKIH CIJENA U OŽUJKU 2025.

Indeks potrošačkih cijena u ožujku 2025. u odnosu na veljaču 2025. iznosi 100,4.

Klasa: 956-03/25-01/3
 Urbroj: 555-01-04-06-01-25-8
 Zagreb, 15. travnja 2025.

Glavna ravnateljica
 Lidija Brković, v. r.
### NN 70/2025 (16.4.2025.), Rješenje o razrješenju i imenovanju članice Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj

VLADA REPUBLIKE HRVATSKE

907

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 16. Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj (»Narodne novine – Međunarodni ugovori«, broj 8/95.), Vlada Republike Hrvatske je na sjednici održanoj 10. travnja 2025. donijela

RJEŠENJE

O RAZRJEŠENJU I IMENOVANJU ČLANICE MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I REPUBLIKE MAĐARSKE O ZAŠTITI MAĐARSKE MANJINE U REPUBLICI HRVATSKOJ I HRVATSKE MANJINE U REPUBLICI MAĐARSKOJ

1. Razrješuje se MIRJANA ANA-MARIA PISKULIĆ dužnosti članice Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj.

2. Imenuje se ANJA JELAVIĆ članicom Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj.

Klasa: 080-02/25-03/50
 Urbroj: 50301-15/07-25-3
 Zagreb, 10. travnja 2025.

Predsjednik
 mr. sc. Andrej Plenković, v. r.
### NN 70/2025 (16.4.2025.), Rješenje o imenovanju glavnog tajnika Ministarstva znanosti, obrazovanja i mladih

VLADA REPUBLIKE HRVATSKE

908

Na temelju članka 31. stavka 4. Zakona o Vladi Republike Hrvat­ske (»Narodne novine« br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine« br. 66/19. i 155/23.) i članka 50. stavka 1., a u vezi s člankom 160. stavkom 3. Zakona o državnim službenicima (»Narodne novine« br. 155/23. i 85/24.), Vlada Republike Hrvatske je na sjednici održanoj 10. travnja 2025. donijela

RJEŠENJE

O IMENOVANJU GLAVNOG TAJNIKA MINISTARSTVA ZNANOSTI,
 OBRAZOVANJA I MLADIH

Imenuje se mr. sc. GORAN KOLARIĆ glavnim tajnikom Ministarstva znanosti, obrazovanja i mladih, na razdoblje od četiri godine.

Klasa: UP/I 080-02/25-01/97
 Urbroj: 50301-15/07-25-2
 Zagreb, 10. travnja 2025.

Predsjednik
 mr. sc. Andrej Plenković, v. r.
### NN 70/2025 (16.4.2025.), Rješenje o razrješenju ravnateljice Uprave za obrambenu politiku u Ministarstvu obrane

VLADA REPUBLIKE HRVATSKE

909

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 10. travnja 2025. donijela

RJEŠENJE

O RAZRJEŠENJU RAVNATELJICE UPRAVE ZA OBRAMBENU POLITIKU U
 MINISTARSTVU OBRANE

Razrješuje se DUNJA BUJAN ŠUJSTER položaja ravnateljice Uprave za obrambenu politiku u Ministarstvu obrane, s danom 14. travnja 2025., zbog isteka mandata.

Klasa: UP/I 080-02/25-02/62
 Urbroj: 50301-15/07-25-2
 Zagreb, 10. travnja 2025.

Predsjednik
 mr. sc. Andrej Plenković, v. r.
### NN 70/2025 (16.4.2025.), Rješenje o razrješenju ravnatelja Uprave za ljudske potencijale u Ministarstvu obrane

VLADA REPUBLIKE HRVATSKE

910

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), članka 46. stavka 2. Zakona o sustavu državne uprave (»Narodne novine«, br. 66/19. i 155/23.) i članka 50. stavka 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 10. travnja 2025. donijela

RJEŠENJE

O RAZRJEŠENJU RAVNATELJA UPRAVE ZA LJUDSKE POTENCIJALE U
 MINISTARSTVU OBRANE

Razrješuje se IVAN JUŠIĆ položaja ravnatelja Uprave za ljudske potencijale u Ministarstvu obrane, s danom 14. ožujka 2025., zbog isteka mandata.

Klasa: UP/I 080-02/25-02/63
 Urbroj: 50301-15/07-25-2
 Zagreb, 10. travnja 2025.

Predsjednik
 mr. sc. Andrej Plenković, v. r.